สังคมข่าวหุ้น
*… วานนี้ดัชนีเด้งขึ้นช่วง 15.00 น. มาจนถึงช่วงท้ายตลาด ทำให้บวก 14.82 จุด (ปิด 1,596.87 จุด) แต่ยังคงไม่ผ่านแนวต้านสำคัญ 1,600 จุด ส่วนกลุ่มที่เข้ามาไล่ซื้อคือ “พี่กอง” นั่นเอง ที่เข้าไปเก็บ 4 แบงก์ขนาดใหญ่ทั้ง KBANK BBL SCB และ KTB ที่จะประกาศงบไตรมาส 4 วันนี้ และช่วงต้นสัปดาห์หน้า ขณะที่ราคาหุ้นแต่ละแบงก์ ถือว่าถูกมาก ๆ P/E Ratio เฉลี่ย 8-9 เท่า เท่านั้นเอง ไม่ซื้อตอนนี้ก็ไม่รู้จะไปซื้อกันตอนไหนละ
16 ม.ค. 2563

คาเฟอีน
*… วานนี้ดัชนีเด้งขึ้นช่วง 15.00 น. มาจนถึงช่วงท้ายตลาด ทำให้บวก 14.82 จุด (ปิด 1,596.87 จุด) แต่ยังคงไม่ผ่านแนวต้านสำคัญ 1,600 จุด ส่วนกลุ่มที่เข้ามาไล่ซื้อคือ “พี่กอง” นั่นเอง ที่เข้าไปเก็บ 4 แบงก์ขนาดใหญ่ทั้ง KBANK BBL SCB และ KTB ที่จะประกาศงบไตรมาส 4 วันนี้ และช่วงต้นสัปดาห์หน้า ขณะที่ราคาหุ้นแต่ละแบงก์ ถือว่าถูกมาก ๆ P/E Ratio เฉลี่ย 8-9 เท่า เท่านั้นเอง ไม่ซื้อตอนนี้ก็ไม่รู้จะไปซื้อกันตอนไหนละ
*… ก่อนหน้านี้เคยบอกแล้วว่า หากดัชนีจะขึ้นไปยืนเหนือ 1,600 จุดได้ มีหุ้นเพียง 2 กลุ่มที่จะเข้ามาช่วยดัน นั่นคือ น้ำมัน กับ ธนาคาร โดยตอนนี้ หุ้นธนาคารทยอยขึ้นมาแล้ว และหากวันนี้ยังไปต่อ ก็มีโอกาสที่ดัชนีจะวิ่งกลับไปทะลุ 1,600 จุดอีกครั้ง ยิ่งหากได้ CPALL มาหนุน และ AOT ยังไปได้ต่อ ก็น่าจะช่วยได้อีก 2-3 แรง แต่…. ยังต้องลุ้นว่าราคาน้ำมันดิบอย่าเพิ่งทรุดนะ ไม่อย่างนั้นหุ้นกลุ่ม “พี่ปอ” PTT จะเข้ามาเบรกดัชนีไว้ที่บริเวณ 1,580-1,590 จุดนี่แหละ
*… บัตรกรุงไทย หรือ KTC ราคาหุ้นทรุดต่อเนื่อง แม้กำไรจะออกมาตามคาดกว่า 1.3-1.4 พันล้านบาท เพิ่มขึ้น 8-9% เป็นเพราะ KTC จะได้รับผลกระทบจากมาตรฐานบัญชีใหม่ IFRS 9 ที่จะต้องมีการคำนวณเรื่องของ NPL และเงินสำรองฯ ใหม่ โดยเท่าที่โบรกฯ ประเมินออกมา คาดว่า NPL ตัวเลขอาจพุ่งไปถึง 9% และ Coverage Ratio จากเดิมที่สูงถึงกว่า 600% อาจจะลงมาเหลือระหว่าง 100-200% ซึ่งแน่นอนว่า จะกดดันกำไรอย่างเลี่ยงไม่ได้ โดยเฉพาะในไตรมาส 1/2563 นี่เป็นเรื่องล่าสุดที่คุณหมอระเฑียร ศรีมงคล CEO จะแสดงฝีมืออีกครั้ง
*… ลาออกซะแล้ว สำหรับนางอเล็กซานดรา ไรช์ ประธานเจ้าหน้าที่บริหาร ของ DTAC บมจ.โทเทิ่ล แอ็คเซ็ส คอมมูนิเคชั่น มีผลวันที่ 1 ก.พ..นี้ ส่วนบอร์ดได้แต่งตั้งนายชารัด เมห์โรทรา ดำรงตำแหน่งแทน มีผลตั้งแต่วันที่ 1 ก.พ.นี้ เป็นต้นไปเช่นกัน นายชารัดร่วมงานกับเทเลนอร์ตั้งแต่ปี 2551 รับตำแหน่งสำคัญในระดับบริหารในหลายประเทศทั่วเอเชีย รวมถึงประธานเจ้าหน้าที่บริหารของเทเลนอร์อินเดีย และตำแหน่งปัจจุบัน เป็นประธานเจ้าหน้าที่บริหารของเทเลนอร์เมียนมา และเคยดูแลสายงานด้านการกระจายสินค้าในตลาดทั่วเอเชียและพำนักอยู่ในไทย ขณะที่เจ้าตัวบอกว่า “ผมตื่นเต้นมากที่ได้กลับมาร่วมงานในไทยอีกครั้ง
*… ธนาคารอาคารสงเคราะห์ (ธอส.) ภายใต้การบริหารของ ฉัตรชัย ศิริไล กรรมการผู้จัดการ วันนี้ (17 ม.ค.) กำหนดออกรางวัลสลากออมทรัพย์ รุ่นที่ 2 ชุดพราวพิมาน ครั้งที่ 1 เป็นสลากเลี่ยมทองซูเปอร์พรีเมียม มูลค่าหน่วยละ 10 ล้านบาท จำนวน 3,000 หน่วย อายุสลาก 2 ปี ออกรางวัลไตรมาสละ 1 ครั้ง ครั้งละ 3 รางวัล มูลค่ารางวัลละ 3 ล้านบาท มีโอกาสถูกรางวัล 0.1% และเดือน ก.ย. 2563 และ ก.ย. 2564 ถือเป็นเดือนครบรอบสถาปนา ธอส. ผู้ฝากยังได้มีโอกาสถูกรางวัลพิเศษ 100,000 บาท จำนวน 30 รางวัล/เดือน มีโอกาสในการถูกรางวัลพิเศษถึง 1% หากฝากครบ 2 ปี รับเงินต้นพร้อมดอกเบี้ยหน่วยละ 240,000 บาท คิดเป็น 1.2% ต่อปี เป็นผลตอบแทนใกล้เคียงกับผลตอบแทนของเงินฝากประจำ 24 เดือน
*… “ทิพย์ ดาลาล” ซีอีโอแห่ง บมจ.ทริพเพิล ไอ โลจิสติกส์ หรือ III ยังคงคอนเซ็ปต์รักษ์โลกอย่างต่อเนื่อง สั่งทำเซ็ตของขวัญสวัสดีปีใหม่เตรียมแจกลูกค้าและพันธมิตรของทริพเพิล ไอ แบบจัดเต็ม โดยปีนี้มาในธีม Triple i Eco-to-go รณรงค์การนำผลิตภัณฑ์กลับมาใช้ซ้ำเพื่อลดปริมาณขยะพลาสติก มีทั้งถุงผ้า shopping bag เซ็ตหลอดสเตนเลส และแก้วน้ำที่ผลิตจากฟางข้าวสาลีซึ่งสามารถย่อยสลายได้ตามธรรมชาติ